Buzluq (Goranboy)

Buzluq — Azərbaycan Respublikasının Goranboy rayonunun Buzluq kənd inzibati ərazi dairəsində kənd.

 Toponimikası 
Toponimin “Buzluq” adlanması ərazidən axan Buzluqçayla əlaqələndirilir və kəndin sərin, dağlıq şəraitdə yerləşdiyini əks etdirir.

Başqırdıstanda Buzdak, Rusiyanın Orenburq vilayətində Buzuluk adlı yaşayış məntəqələri qeydə alınmışdır.

 Tarixi 
Kənd əvvəllər Talış nahiyəsinə aid idi. 1727-ci il Osmanlı qaynağında adı keçir. Qarabağ münaqişəsi başlayan zaman Ermənistandan bu əraziyə çoxlu silahlı ermənilər gələrək kənddə nəzarəti ələ keçirmişdilər. Onlar buradan qonşu azərbaycanlı kəndlərinə quldur basqınları edirdilər. 1991-ci ilin iyulun 18-də Sovet ordusu ilə Azərbaycan OMON-nun birgə əmliyyatı nəticəsində kənd quldurlardan azad edildi, kəndin əhalisi isə Ermənistana və Rusiyaya köçdü. Kənddə isə Ermənistandan deportasiya edilmiş azərbaycanlılar məskunlaşdırıldı.KEÇMİŞİN İŞIĞINDA  İlham İsmayıl, Təhlükəsizlik Araşdırmaları Mərkəzinin rəhbəri Kəndə sonradan ermənilər dəfələrlə hücum etmiş, qısa müddətə kəndi ələ keçirsələr də, kənd Azərbaycan Silahlı Qüvvələri tərəfindən azad olunmuşdu. 1991-ci il sentyabrın 14-də Buzluq kəndi uğrunda döyüşdə Azərbaycan Milli Qəhrəmanı Yusif Əliyev şəhid olub.Qəhrəmanlar Unudulmur - Milli Qəhrəmanlar Ənvər Arazov və Yusif Əliyev  milaz.info Həmin döyüşdə Goranboy rayon Todan milis bölməsinin dörd əməkdaşı, bölmə rəisi mayor Fərəcov Ənvər Səyyad oğlu, mayor Hümbətov Rizvan Məşədi oğlu, kapitan Əliyev Nəsrəddin Yunis oğlu, kapitan Kamandarov Mövsüm Qasım oğlu da qəhrəmancasına şəhid oldular.

 Coğrafiyası və iqlimi 
Buzluq kəndi Goranboy rayonunun cənub hissəsində, dağlıq zonada yerləşir. Ətrafı Kəpəz və Murovdağ silsilələrinin davamı olan yüksəkliklər və meşəlik və alp çəmənlik ərazilərlə əhatə olunub. 

Kəndin ərazisindən Buzluqçay adlı kiçik dağ çayı keçir. Bu çay kəndin həm su təminatında, həm də toponimində mühüm rol oynamışdır.

Ərazi əsasən dağ-meşə və şabalıdı torpaqlarla örtülüdür, bu da kənd təsərrüfatı üçün əlverişli şərait yaradır. Kəndin yüksəklik səviyyəsi 1200–1500 metr arası dəyişir və iqlim mülayim soyuq dağ iqlimi tipinə aiddir. Qışlar qarlı və sərt, yaylar isə sərin və rütubətli keçir.

 Təbiəti və Ekologiyası 
Kəndin ətrafında sıx meşəlik sahələr, çəmənliklər və bulaqlar mövcuddur. Bu təbii zənginliklər kəndin florasını və faunasını müxtəlifləşdirir. Ərazidə dağ keçiləri, çəmənliklərdə isə maldarlıq üçün əlverişli otlaqlar yerləşir. Meşə zonalarında qoz, fındıq, yemişan kimi ağac və kollara rast gəlinir. Vəhşi təbiət növləri arasında çaqqal, tülkü, dovşan və müxtəlif quş növləri müşahidə olunur.

 Turizm potensialı 
Buzluq kəndi təbii gözəllikləri və tarixi önəmi ilə turizm baxımından böyük potensiala malikdir. Dağ mənzərələri, bulaqlar, meşə yolları yürüş turizmi üçün cəlbedici imkanlar yaradır. Kəndin yaxınlığındakı təbii bulaqlar və təmiz hava ekoturizm və sağlamlıq turizmi üçün əlverişlidir. Həmçinin kəndin tarixi keçmişi, Qarabağ münaqişəsi ilə bağlı hadisələrə şahidlik etməsi memorial turizm üçün də bir istiqamət yaradır.

 Əhalisi və məşğuliyyəti 
Kəndin əhalisi əsasən azərbaycanlılardan ibarətdir. Əhalinin əsas məşğuliyyəti kənd təsərrüfatı, xüsusilə maldarlıq və əkinçilikdir. Ərazi torpaqları kartof, taxıl və paxlalı bitkilərin becərilməsi üçün yararlıdır. Yay aylarında əhali əsasən yaylaqlarda heyvandarlıq fəaliyyəti ilə məşğul olur.

2009-cu ilin siyahıyaalınmasına əsasən kənddə 355 nəfər əhali yaşayır.

 Əhalisi 

 İstinadlar 

 Həmçinin bax 


Kateqoriya:Goranboy rayonunun kəndləri
Kateqoriya:Şaumyan rayonunun kəndləri